Suvestinė redakcija nuo 2013-04-28

Įsakymas paskelbtas: Žin. 2013, Nr. 20-984, i. k. 113301MISAK000D1-91

LIETUVOS RESPUBLIKOS APLINKOS MINISTRO

Į S A K Y M A S

DĖL EUROPOS SĄJUNGOS IR BENDROJO FINANSAVIMO LĖŠŲ, IŠMOKĖTŲ PROJEKTO NR. BPD2004-ERPF-1.3.0-05-06/0067 VYKDYTOJUI LIETUVOS NEKILNOJAMOJO TURTO PLĖTROS ASOCIACIJAI, GRĄŽINIMO

2013 m. vasario 4 d. Nr. D1-91

Vilnius

Vadovaudamasis Lietuvos 2004–2006 m. bendrojo programavimo dokumento priemonių ir projektų, finansuojamų įgyvendinant šias priemones, administravimo ir finansavimo taisyklių, patvirtintų Lietuvos Respublikos finansų ministro 2004 m. sausio 28 d. įsakymu Nr. 1K-033 (Žin., 2004, Nr. 19-599; 2005, Nr. 21-667; 2010, Nr. 50-2444) (toliau – Taisyklės), 222.1.2 punktu, Finansinės paramos, išmokėtos ir (arba) panaudotos pažeidžiant teisės aktus, grąžinimo į Lietuvos Respublikos valstybės biudžetą, taisyklių, patvirtintų Lietuvos Respublikos Vyriausybės 2005 m. gegužės 30 d. nutarimu Nr. 590 (Žin., 2005, Nr. 69-2469; 2010, Nr. 33-1570), 5.2.2 ir 8.1 punktais, atsižvelgdamas į 2006 m. gruodžio 29 d. Paramos skyrimo projektams, pagal kuriuos įgyvendinama 2004–2006 metų bendrojo programavimo dokumento 1.3 priemonė, paramos sutarties Nr. BPD2004-ERPF-1.3.0-05-06/0067 7.1.2 punktą, Aplinkos ministerijos Aplinkos projektų valdymo agentūros (toliau – Agentūra) 2013 m. sausio 15 d. raštu Nr. APVA-124 pateiktus pasiūlymus ir informaciją apie nustatytą pažeidimą, 2013 m. sausio 9 d. pranešimą apie pažeidimą Nr. 1 (pažeidimo registracijos Nr. BPD2004/ERPF/1.3/3/026), kuriame nurodyta, kad Agentūra nustatė Europos Sąjungos finansinės paramos ir bendrojo finansavimo lėšų panaudojimo pažeidimą – projekto vykdytojas Lietuvos nekilnojamojo turto plėtros asociacija negali pasiekti projekto „Kompleksinio visuomenės informavimo apie aplinką centro sukūrimas ir diegimas“ (projekto numeris Nr. BPD2004-ERPF-1.3.0-05-06/0067-01) (toliau – projektas) nustatytų rezultatų ir uždavinių ir apie tai neinformavo Agentūros, tuo pažeisdamas Taisyklių 212.1, 212.4 ir 212.11 punktus, ir į tai, kad Agentūra dėl nustatytų pažeidimų pripažino netinkamomis finansuoti 184 450,02 Lt (šimtą aštuoniasdešimt keturis tūkstančius keturis šimtus penkiasdešimt litų du centus) įskaitant 16 922,02 Lt (šešiolikos tūkstančių devynių šimtų dvidešimt dviejų litų dviejų centų) projekto vykdytojo įnašą,

Preambulės pakeitimai:

Nr. D1-289, 2013-04-24, Žin., 2013, Nr. 43-2148 (2013-04-27), i. k. 113301MISAK00D1-289

1. N u s t a t a u, kad:

1.1. grąžintina projekto vykdytojui išmokėta Europos Sąjungos finansinės paramos lėšų dalis yra 167 528,00 Lt (šimtas šešiasdešimt septyni tūkstančiai penki šimtai dvidešimt aštuoni litai), iš jų 125 646,00 Lt (šimtas dvidešimt penki tūkstančiai šeši šimtai keturiasdešimt šeši litai) – Europos Sąjungos fondų lėšos ir 41 882,00 Lt (keturiasdešimt vienas tūkstantis aštuoni šimtai aštuoniasdešimt du litai) – Lietuvos Respublikos valstybės biudžeto lėšos, kurią Projekto vykdytojas per 60 kalendorinių dienų nuo šio įsakymo įsigaliojimo dienos turi pervesti į Lietuvos Respublikos aplinkos ministerijos sąskaitą Nr. LT634010042400060063;

Punkto pakeitimai:

Nr. D1-289, 2013-04-24, Žin., 2013, Nr. 43-2148 (2013-04-27), i. k. 113301MISAK00D1-289

1.2. projekto vykdytojas, jei vėluoja grąžinti šio įsakymo 1.1 punkte nurodytas lėšas per nustatytą terminą, moka delspinigius, kurių dydį kiekvienam metų ketvirčiui nustato finansų ministras.

2. P a v e d u:

2.1. Lietuvos Respublikos aplinkos ministerijos Europos Sąjungos paramos administravimo departamentui per 5 darbo dienas nuo įsakymo įsigaliojimo dienos registruotu laišku ir faksu informuoti projekto vykdytoją Lietuvos nekilnojamojo turto plėtros asociaciją ir Agentūrą apie įsakymu priimtą sprendimą;

2.2. Lietuvos Respublikos aplinkos ministerijos Finansų skyriui per 5 darbo dienas nuo lėšų, nurodytų šio įsakymo 1.1 ir 1.2 punktuose, gavimo į Aplinkos ministerijos sąskaitą dienos pervesti jas į Lietuvos Respublikos finansų ministerijos nurodytą valstybės iždo sąskaitą.

3. Šis įsakymas gali būti skundžiamas teisės aktų nustatyta tvarka.

Aplinkos ministras	Valentinas Mazuronis

Pakeitimai:

1.

Lietuvos Respublikos aplinkos ministerija, Įsakymas

Nr. D1-289, 2013-04-24, Žin., 2013, Nr. 43-2148 (2013-04-27), i. k. 113301MISAK00D1-289

Dėl Lietuvos Respublikos aplinkos ministro 2013 m. vasario 4 d. įsakymo Nr. D1-91 "Dėl Europos Sąjungos ir bendrojo finansavimo lėšų, išmokėtų projekto Nr. BPD2004-ERPF-1.3.0-05-06/0067 vykdytojui Lietuvos nekilnojamojo turto plėtros asociacijai, grąžinimo" pakeitimo